**Handlingsplan 2014**

Strategiske tiltak

**1. FORSKNING OG KUNNSKAPSUTVIKLING**

**Strategi 1**

**NTNU Vitenskapsmuseet skal drive forskning innenfor**

**• taksonomi og arters evolusjonære historie, historiske og økologiske prosesser som ligger til grunn for arters tilblivelse og utbredelse**

**• interaksjonen menneske – natur, kulturlandskap og utviklingen av materiell, kultur og kulturformer i et langtidsperspektiv**

**• feltarkeologisk metodikk med satsing på utvikling av daterings-, dokumentasjons- og fjernmålingsteknologier, maritime kulturminner og bevaringsteknologi**

**• museologi for å styrke grunnlaget for en god forskningskommunikasjon**

F 1.1.1 NTNU Vitenskapsmuseet skal utvikle Norwegian Barcode of Life Network (NorBOL) til en nasjonal forskningsinfrastruktur gjennom:

* delfinansering fra Norges forskningsråd og Artsdatabanken
* deltakelse i BOL’s International Scientific Collaboration Committee
* koordinering av nasjonale forskningsprosjekter som benytter DNA barcoding
* tilsetting av en overingeniør («barcode manager»)

*Ansvarlig: Torbjørn Ekrem*

F 1.1.2 NTNU Vitenskapsmuseet skal delta aktivt i kapasitetsoppbygging i forhold til biologisk mangfold i Myanmar som en del av vårt internasjonale engasjement.

*Ansvarlig: Museumsdirektør*

F 1.1.3 NTNU Vitenskapsmuseet skal utarbeide lokale mål og tiltak for både forskning og formidling for deltakelse i NTNUs tematiske satsingsområder «Havromsvitenskap» og «Bærekraftig samfunnsutvikling». Ei tverrfaglig gruppe ved museet etableres for å identifisere og utvikle prosjektideer.

*Ansvarlig: Museumsdirektør*

F 1.1.4 NTNU Vitenskapsmuseet skal i 2014 avklare videreføring/videreutvikling av KDs strategiske forskningssatsing på universitetsmuseene «UNI-MUSEER» etter prosjektperiodens slutt. Dette omfatter også ambisjoner og driftsform for Norark-portalen.

*Ansvarlige: Forsknings- og samlingssjef i samarbeid med seksjonslederne*

SA 1.1.1 Nasjonallaboratoriet for 14C -dateringer gjenåpnes for eksterne oppdrag: Oppgradering og utvikling av prepareringslaboratorium og akselerator, dateringsdatabase, arrangement ved gjenåpning.

*Ansvarlig: Seksjonsleder*

SA 1.1.2 SA skal utvide laboratoriets tjenesteområder ved å etablere artsbestemmelse av tremateriale som metodikk.

*Ansvarlig: Helene Svarva*

SAK 1.1.1 SAK skal utnytte deltagelsen i internasjonale forskernettverk til økning av prosjektporteføljen.

*Ansvarlige: Seksjonsleder, aktuelle forskere*

SAK 1.1.2 SAK skal ferdigstille og implementere forskningsstrategien.

*Ansvarlige: Seksjonsleder, forskerforum*

**Strategi 2**

**Forskningen skal ligge på et internasjonalt høyt faglig nivå og dokumenteres gjennom økt vitenskapelig publisering**

F 1.2.1 NTNU Vitenskapsmuseet skal implementere «Handlingsplan for økt kvalitet i forskningen» der følgende tiltak prioriteres i 2014:

* Etablere rutiner og finansiering av forskningstermin med utenlandsopphold. Støtte til ett opphold finansieres i 2014.
* Gjennomføre tiltak på museets lokale EU-handlingsplan ved å etablere minst ett konsortium
* Utarbeide en plan for internasjonalisering for alle PhD-stipendiater, der utenlandsopphold skal prioriteres
* Alle forskere skal publisere i internasjonale fagfellevurderte kanaler i henhold til individuelle publiseringsplaner. Minst 25 % av manuskriptene skal produseres for nivå 2-tidsskrifter
* Alle medarbeidere med forskningstid skal delta på minst en internasjonal konferanse med poster eller foredrag

*Ansvarlige: Seksjonslederne i samarbeid med forsknings- og samlingssjef*

F 1.2.2 NTNU Vitenskapsmuseet skal gjennomføre et kurs i søknadsskriving knyttet til Forskningsrådsprosjekter.

*Ansvarlig: Forsknings- og samlingssjef*

**Strategi 3**

**De vitenskapelige samlingene og langtidsseriene skal være aktive elementer i forskningen**

F 1.3.1 Miljødatasett av høy kvalitet skal identifiseres og gjøres digitalt tilgjengelig for forskning og forvaltning. I 2014 etableres et samarbeid med Artsdatabanken om en nasjonal infrastruktur og prosess for tilgjengeliggjøring av vegetasjonsøkologiske data. Intellektuelle rettigheter og lisensiering utredes i samarbeid med jurist ved NTNU.

*Ansvarlige: Faggruppeleder i bevaringsbiologi i samarbeid med Forsknings- og samlingssjef*

SAK 1.3.1. SAK skal styrke forskningen på samlingene gjennom utarbeidelse av minst 5 manus for nivåpublisering basert på samlingsmateriale.

*Ansvarlige: Seksjonsleder og aktuelle forskere*

SN 1.3.1 SN skal publisere en norsk oversettelse av Gunnerus sitt verk Flora Norvegica, med faglige kommentarer og referanser til Gunnerus sitt herbarium.

*Ansvarlige: Eli Fremstad og seksjonsleder*

**Strategi 4**

**NTNU Vitenskapsmuseet skal videreutvikle tverrfaglig samarbeid innenfor verneteori og kunnskapsproduksjon for miljøforvaltningen**

F 1.4.1 Ei tverrfaglig faggruppe skal utredes og etableres ved museet i løpet av 2014 for å bygge kompetanse og øke prosjektporteføljen på tverrfaglige prosjekter.

*Ansvarlige:* ***Museumsdirektør i samarbeid med ledergruppen***

F 1.4.2 NTNU Vitenskapsmuseet skal være en aktiv partner i utviklingen av «Senter for biomangfold og økosystemtjenester i Trondheim» gjennom å **delta i en ny søknad til Forskningsrådet i 2014.**

***Ansvarlig: Museumsdirektør***

**Strategi 5**

**Oppdrags- og forvaltningsprosjekter skal ha som hovedmål å bidra til en forskningsbasert kunnskapsproduksjon mot miljøforvaltningen.**

**Aktiviteten skal:**

**• planlegges og drives ut fra forsknings- og samfunnsmessig verdi**

**• å være forankret i faggruppenes faglige profil og aktivitet**

**• å utnytte mulighetene som oppdrags- og forvaltningsprosjekter gir til økt**

**forskningsproduksjon**

SAK 1.5.1 SAK skal gjennomføre revisjon av faglig program for forvaltningen i etterkant av ferdigstillelse av SAKs forskningsstrategi.

*Ansvarlige: Forvaltningskoordinator, PhD-stipendiat*

SAK 1.5.2 SAK skal fullføre forvaltningspublisering av Kvernberget i Vitark og delta i utgivelsen av antologiene gjennom «Forskning i fellesskap».

*Ansvarlige: Seksjonsleder, aktuelle forskere*

**2. KUNNSKAPSDELING OG FORSKNINGSKOMMUNIKASJON**

**Strategi 1**

**NTNU Vitenskapsmuseet skal utvikle arenaer der allmennheten møter vitenskap og teknologi på en samfunnsengasjerende og kritisk måte**

F 2.1.1 NTNU Vitenskapsmuseet skal være en tydelig aktør i arbeidet med universitetscampus og Campus Kalvskinnet.

*Ansvarlig: Museumsdirektør*

F 2.1.2 NTNU Vitenskapsmuseet skal påbegynne arbeidet med en langsiktig plan for utstillingsvirksomheten. Arbeidet startes når en fast seksjonsleder er tilsatt ved SF.

*Ansvarlige: Seksjonsleder SF, internt fagråd for SF*

F 2.1.3 Alle forskningsprosjekter med omsetning over 3 millioner kroner og alle forvaltningsprosjekter over 8 ukers varighet, skal ha en kommunikasjonsplan.

*Ansvarlige: Kommunikasjonskoordinator og prosjektledere*

F 2.1.4 Det skal utredes muligheter for bruk av 3.etasje i Gunnerushuset, spesielt med tanke på presentasjon av NTNUs strategiske satsingsområder. Utredningen skal omfatte framdriftsplan med forslag til tiltak i 2014/15 som gjør det mulig å frigjøre utstillingsarealer til denne funksjonen i løpet av to år.

*Ansvarlig: Seksjonsledere SF og SAK*

**Strategi 2**

**Formidlingsvirksomheten skal bygge på den kunnskapsutvikling som drives ved museet, det øvrige NTNU og andre kunnskapsproduserende miljøer**

F 2.2.1 Grunnlovsjubileet markeres med en utstilling om det som skjedde i Trondheim i forbindelse med begivenhetene i tida rundt 1814. Utstillingen gjennomføres i samarbeid med DKNVS, NTNU Gunnerusbiblioteket, Kunnskapsbyen og andre aktører.

*Ansvarlige: Seksjonsleder SF, Brit Eli Thingstad (SAK)*

**Strategi 3:**

**NTNU Vitenskapsmuseet skal ha en strategisk og systematisk tilnærming til kommunikasjon**

F 2.3.1I 2014 skal NTNU Vitenskapsmuseet løfte omdømmearbeid og forskningskommunikasjon ytterligere, gjennom å:

* Lage rutinebeskrivelse og sjekkliste for mediekontakt
* Arrangere felles fagdag for de tilsatte som avsluttes med sosial sammenkomst
* NTNU Vitenskapsmuseet skal ha toppscore på formidlings-/kommunikasjonsdelen av alle prosjektsøknader. Det arrangeres idéseminar for å utvikle plukklister og konseptpakker til bruk i utarbeidelsen av slike søknader

*Ansvarlige: Kommunikasjonskoordinator og Forsknings- og samlingssjef*

F 2.3.2 Som et bidrag til å oppfylle «Vitenskapsmuseet rommer NTNU» skal det gjennomføres en analyse av «Formidling i Ringve botaniske hage – status og potensiale» samt utarbeides og implementeres en ny skilt- og visuell profileringsplan hagen.

*Ansvarlig: Leder i hagen i samarbeid med ressursgruppa for Ringve, kommunikasjonskoordinator og seksjonsledere SN og SF*

F 2.3.3 NTNU Vitenskapsmuseet skal starte implementeringen av digital innholdsstrategi 2013-2018.

*Ansvarlige: Nettredaksjonen*

**Strategi 4:**

**Museet skal kommunisere både resultatene av og prosessene bak forsknings- og samlingsaktiviteten**

F 2.4.1 I prosjektet «Forskning i fellesskap – formidling som kunnskapsgenererende virksomhet» skal det i 2014 gjennomføres workshops hvor temaet kolonisering er i fokus. Arbeidet fortsettes i 2015 og skal munne ut i en utstilling om temaet med planlagt åpning senhøsten 2015.

*Ansvarlige: Prosjektkoordinator, seksjonsleder SF og aktuelle forskere ved SAK og SN*

**3. VITENSKAPELIGE SAMLINGER**

**Strategi 1:**

**De vitenskapelige samlingene skal kurateres, sikres og bevares i samsvar med ICOMs etiske retningslinjer**

F 3.1.1 NTNU Vitenskapsmuseet skal i samarbeid med NTNU Eiendom utrede alternative

løsninger for magasinsituasjonen fram til 2020.

*Ansvarlige: Administrasjonssjef og Forsknings- og samlingssjef*

F 3.1.2 SN skal arrangere et tverrfaglig eksternt seminar om «Landskapsparker – utfordringer og muligheter»

*Ansvarlig: Leder for Ringve botaniske hage*

SN 3.1.1 SN skal utvikle og formidle felles nasjonale, moderne og effektive rutiner for individ-, vev- og DNA-prøver ved innsamling av materiale til de nasjonale plantesamlingene.

*Ansvarlig: Faggruppeleder i biosystematikk*

**Strategi 2**

**De vitenskapelige samlingene skal baseres på en omforent nasjonal arbeidsdeling**

F 3.2.1 NTNU Vitenskapsmuseet skal gjennom UHR-m starte arbeidet med å utrede

Nasjonal arbeidsdeling innenfor samlingsvirksomheten.

*Ansvarlige: Forsknings- og samlingssjef, i samarbeid med seksjonsleder SAK og SN*

**Strategi 3**

**Det vitenskapelige samlingene skal gjøres digitalt tilgjengelige for forskning, forvaltning og allmennhet**

F 3.3.1 Seksjonene skal gjennomføre en avsluttende vurdering av hvilke objekter som skal inngå i «De universitetshistoriske samlingene ved NTNU (UHS)» og ferdigstille registreringen av disse.

*Ansvarlige: Seksjonenes kontaktpersoner for UHS-samlingene*

**4. UNDERVISNING OG REKRUTTERING**

**Strategi 1**

**Undervisningen skal baseres på museets forskningskompetanse og virksomhetsområder.**

F 4.1.1. Arkeologistudiet skal tilpasses ny instituttstruktur ved HF og gjøres bærekraftig, og ny samarbeidsavtale mellom Det humanistiske fakultet og NTNU Vitenskapsmuseet om arkeologistudiet skal etableres.

*Ansvarlige: Museumsdirektør og seksjonsleder SAK.*

F 4.1.2 SAK og SF skal gjennom samarbeidet mellom arkeologi og kulturminneforvaltning drive et tverrseksjonelt forum for utvikling av undervisningstilbudet for museologi ved VM.

*Ansvarlige: Seksjonsleder SF, undervisningskoordinator på SAK og emnesansvarlig i museologi.*

SN 4.1.1 Seksjon for naturhistorie skal i samarbeid med andre universitetsmuseer utvikle en plan som sørger for koordinering og finansiering av videre drift av Forskerskolen i biosystematikk (ForBIO) etter 2014.

*Ansvarlige:Seksjonsleder SN*

**Strategi 2**

**Veiledningen på Master og Ph.d.- nivå skal være knyttet til museets aktive forskningsmiljøer**

F 4.2.1 NTNU Vitenskapsmuseet skal iverksette følgende tiltak for å forbedre gjennomføringen hos phd-kandidater som veiledes ved museet:

* Arrangere seminar/kurs for phd-veiledere
* Alle avhandlinger skal skrives som artikkelsamlinger
* Etablere forum for museets ph.d-kandidater

*Ansvarlige: Forsknings- og samlingssjef i samarbeid med veiledere og postdok*

SA 4.2.1 SA skal utvikle dendrokronologisk laboratorium gjennom rekruttering av Master/bachelor-student(er) med tanke på fremtidig bygging av fagområdet.

*Ansvarlig: Terje Thun*

SAK 4.2.1 For å øke rekrutteringen og hindre frafall av masterkandidater, skal SAK koble sine mastergradsprosjekt tettere til aktive forskningsprosjekt og styrke fokuset på samlingsrelaterte masteroppgaver.

*Ansvarlig: Undervisningskoordinator SAK*

SN 4.2.1SN skal øke rekrutteringen av masterstudenter med målsetting om minst fem studenter per studieår gjennom å:

* Bruke museets nettside og sosiale medier til å annonsere prosjekter.
* Tilby å være medveileder sammen med ansatte ved NINA og IBI.
* Bygge masterprosjekter inn i større forskningsprosjekter og nettverk.
* Presentere all SN-aktivitet til potensielle masterstudenter når det er mulig.
* Være attraktiv for masterstudenter gjennom god integrering i forsknings- og arbeidsmiljø.

*Ansvarlige: Alle vitenskapelige tilsatte*

**Strategi 3**

**Arkeologistudiet skal på alle undervisningsnivåer gi bred kunnskap om fagets samfunns- og yrkesmessige praksis**

SAK 3.3.1 SAK skal i oppfølgingen av funksjonsanalysen utrede bruken av SAKs bredde og kompetanse i arkeologiundervisningen.

*Ansvarlige: Undervisningskoordinator, emnesansvarlige.*

**Strategi 4**

**NTNU Vitenskapsmuseet skal undervise på alle nivåer i systematikk/taksonomi og bidra til undervisningen i faunistikk/floristikk**

**5. MEDARBEIDER OG ORGANISASJON**

**Strategi 1:**

**NTNU Vitenskapsmuseet skal føre en langsiktig personalpolitikk som tiltrekker og utvikler medarbeidere med riktig kompetanse, ferdigheter, kvalifikasjoner og verdier**

F 5.1.1 NTNU Vitenskapsmuseet skal effektivisere og strømlinjeforme tilsettingsprosessene ved museet gjennom følgende tiltak:

* Fastsette en tids- og gjennomføringsplan for samtlige tilsettinger.
* Revidere og standardisere arbeidsdokumenter og kontrakter
* Videreutvikle arkiv- og dokumentasjonsrutinene ved tilsettinger.

*Ansvarlige: HR-konsulent og gruppeleder post- og arkiv*

F 5.1.2 Medarbeidersamtalene for vitenskapelig tilsatte skal vektlegge publisering og nettverksbygging.

*Ansvarlige: Seksjonsledere*

F 5.1.3 Prosjektlederrollen skal profesjonaliseres gjennom intern opplæring i:

* Rolle og ansvar
* Budsjettering inklusive ressursbehov
* Leiestedsmodellen
* HMS og HR

*Ansvarlig: Administrasjonssjef*

SA 5.1.1 SA skal tilsette/rekruttere: forsker i dendrokronologi, førsteamanuensis 14C, overingeniør akselerator, Prof. II i anvendelse av 14C.

*Ansvarlig: Seksjonsleder*

SAK 5.1.1 SAK skal implementere funksjonsanalysen for seksjonen. Alle ansatte skal ha stillingsbeskrivelse, det skal etableres rutiner og fora for samhandling på tvers av faggrupper, og en stillingsplan for seksjonen skal ferdigstilles.

*Ansvarlige: Funksjonsanalysens styringsgruppe*

**Strategi 2**

**NTNU Vitenskapsmuseet skal ha et sunt og stimulerende arbeidsmiljø med fokus på trivsel, trygghet og et positivt engasjement**

F 5.2.1 NTNU Vitenskapsmuseet skal arrangere en Åpen dag på seksjonene hvor ansatte kan komme for å bli bedre kjent med sine kollegaer og virksomheten på de andre enhetene.

*Ansvarlige: Administrasjonssjef i samarbeid med kontorsjefer og gruppeleder HR.*

F. 5.2.2 Som et ledd i å styrke internkommunikasjonen videreføres «kvikklunsj». Her presenterer medarbeiderne kort prosjekter og satsinger i lunsjpausen. Gjennomføres siste fredag i måneden utenom juni og juli.

*Ansvarlige: Kommunikasjonskoordinator (organisatorisk) og seksjonslederne (faglig innhold)*

**Strategi 3**

**NTNU Vitenskapsmuseet skal prioritere arbeid med helse, miljø og sikkerhet (HMS) i alle deler av virksomheten.**

F 5.3.1 NTNU Vitenskapsmuseet skal i 2014 styrke sikrings- og beredskapsarbeidet ved museet gjennom følgende tiltak:

* Utarbeide en sikringsplan som gjelder hele leiearealet som NTNU Vitenskapsmuseet disponerer i Trondheim.

*Ansvarlig: Administrasjonssjef*

* Ferdigstille en innsatsplan for redning- og evakuering av de vitenskapelige samlingene på Kalvskinnet og Dora*.*

*Ansvarlige: Administrasjonssjef og forsknings- og samlingssjef*

* Gjennomføre minimum en beredskaps- og/eller evakueringsøvelse på Kalvskinnet. *Ansvarlige: Administrasjonssjef, forsknings- og samlingssjef og HMS koordinator*

**Strategi 4**

**Administrasjonen ved NTNU Vitenskapsmuseet skal være en aktiv og profesjonell støttespiller for å nå museets faglige mål**

SAK 5.4.1 Som en følge av funksjonsanalysen skal det foretas en gjennomgang av rutiner og arbeidsdeling mellom seksjonen og hovedadministrasjonen knyttet til budsjett, regnskap og tilsettinger for å oppnå effektivisering og profesjonalisering av prosesser.

*Ansvarlig: Administrasjonssjef, faggruppekoordinatorer og seksjonsleder*

**Strategi 5**

**NTNU Vitenskapsmuseet skal vise god endringskompetanse for å møte nye rammebetingelser og impulser fra samfunnet**

F 5.5.1 Det skal utarbeides en bemanningsplan for NTNU Vitenskapsmuseet.

*Ansvarlige: Museumsdirektør i samarbeid med ledergruppen*

SA 5.5.1 Gitt ekstra finansiering, skal det i løpet av året rekrutteres to Post.doc. stipendiater innen 14C metodikk og anvendelse.

*Ansvarlig: Seksjonsleder*

**6. ØKONOMI OG INFRASTRUKTUR**

**Strategi 1**

**NTNU Vitenskapsmuseet skal arbeide systematisk for å sikre bedre samsvar mellom mål, oppgaver og bevilgninger**

**F 6.1.1 NTNU Vitenskapsmuseets strategiplan 2011-2016 skal evalueres og evt. revideres.**

***Ansvarlig: Museumsdirektør***

**Strategi 2**

**NTNU Vitenskapsmuseet skal øke museets ressurstilgang gjennom aktiv interaksjon med næringsliv, regionale og nasjonale myndigheter, andre kunnskapsinstitusjoner og NTNU forøvrig**

F 6.2.1 NTNU Vitenskapsmuseet skal øke museets ressurstilgang og styrke økonomistyringen gjennom blant annet følgende tiltak:

1) Implementere totalkostmodellen (TDI). Utvikle og implementere leiestedsmodeller for museets infrastruktur for forsknings- og museumsvirksomheten vil være en viktig del av TD-modellen.

*Ansvarlige: Administrasjonssjef og seksjonsledere i samarbeid med forsknings- og samlingssjef.*

2) Analysere og foreslå tiltak for å styrke BOA-virksomheten.

*Ansvarlige: Seksjonsledere i samarbeid med administrasjonssjef og forsknings- og samlingssjef.*

3) Analysere og foreslå tiltak for økt grad av eksternfinansiering av formidlingsvirksomheten. *Ansvarlige: Seksjonsleder SF i samarbeid med museumsledelsen.*

F 6.2.2 NTNU Vitenskapsmuseet skal formalisere og videreutvikle samarbeidet med Museene i Sør-Trøndelag (MiST). Det skal i 2014 inngås avtale om konkrete samarbeidsprosjekter.

*Ansvarlig: Museumsdirektør*

**Strategi 3**

**NTNU Vitenskapsmuseet skal arbeide aktivt for økt ekstern forskningsfinansiering.**

**Strategi 4**

**NTNU Vitenskapsmuseet skal forvalte egne økonomiske ressurser effektivt og målrettet**

F 6.4.1 NTNU Vitenskapsmuseet skal utarbeide en kravspesifikasjon, vurdere om det finnes ferdige løsninger å få kjøpt eller at det må utvikles et "arbeidsplanverktøy" tilpasset NTNU Vitenskapsmuseets behov for et nytt verktøy for planlegging og rapportering av arbeidstid. *Ansvarlige: Administrasjonssjef og gruppeleder edb*

**Strategi 5:**

**NTNU Vitenskapsmuseet skal utvikle en infrastruktur som effektivt støtter forsknings, samlings-, undervisnings- og formidlingsaktiviteten**

F 6.5.1 NTNU Vitenskapsmuseet skal kartlegge museets samlede behov for foto- og skanningstjeneste.

*Ansvarlige: Administrasjonssjef og seksjonsleder SAK*

F 6.5.2 NTNU Vitenskapsmuseet skal utarbeide en ny langtidsplan for vitenskapelig utstyr (infrastruktur) som er operativ til NTNUs søknadsprosess for AVIT-midler i 2014.

*Ansvarlig: Forsknings- og samlingssjef*